**KULTUURIMINISTEERIUM**

**Minister**

Ref: P3/2024/D/37840/MGI

 Pariis, 27. november 2024

Proua minister,

7. detsembril 2024 tullakse kõikjalt maailmast Pariisi Jumalaema kiriku taasavamisele. Viis aastat pärast tulekahju leiame tänu rahvusvahelisele solidaarsusele ja erakordsele restaureerimistööle selle inimkonna pärandi hulka kuuluva meistriteose sellisena, nagu ta on seisnud sajandeid.

 Mul on au kutsuda teid kogema seda ainulaadset hetke koos Prantsuse Vabariigi presidendi hr Emmanuel Macroni ning paljude Euroopa ja välisriikide riigipeadega.

 Kutsudes teid koos kõigi Euroopa Liidu kultuuriministritega Pariisi, soovin ühtlasi korraldada mitteametliku töökohtumise ja mitmed sõbralikud mõttevahetused, mis võimaldavad meil lisaks sel teisipäeval, 26. novembril Brüsselis toimunud kultuurinõukogule üksteist paremini tundma õppida ja koos valmistuda meid ees ootavateks olulisteks verstapostideks.

 Ameerika uue administratsiooni ametisse astumine tõotab Euroopa kultuurimudeli jaoks kujuneda tõeliseks väljakutseks. Selle mudeli tugevuse seavad tänapäeval kahtluse alla mitmed välismaised tegijad, eelkõige Ameerika platvormid, kes püüavad sellest mööda hiilida ja seda piirata. Samuti ohustavad Euroopa mudeli tugevust meie endi raskused arengute ennetamises ja jõulises kaasarääkimises uutes globaalsetes kultuuriküsimustes ning Euroopa kultuurilise suveräänsuse ambitsiooni kindlustamisel.

 Manuses leiate esialgse programmi. Palun kinnitage oma osalemine enne 29. novembrit aadressil guillaume.schaeffer@culture.gouv.fr; marine.debliquis@culture.gouv.fr; secretariat.tardy-joubert@culture.gouv.fr

 Loodan teiega 7. detsembril Pariisis kohtuda, et kogeda erakordset päeva, mis on ühtlasi oluline hetk, muutmaks kultuurivaldkonna tulevase Euroopa Komisjoni üheks suurimaks murekohaks.

Palun Teid, proua minister, võtta vastu minu sügav lugupidamine.

*Bien à Vous*

 Rachida DATI

Proua Heidy PURGA
Eesti Vabariigi kultuuriminister

**Esialgne programm**

**Laupäev, 7. november**

12.30 : Kokteililõuna Palais Royal’is aadressil Rue de Valois 3, kus asub Kultuuriministeerium

14.00 – 16.30 : mitteametlik töökohtumine :

- tehisintellekt ja kultuur

- Euroopa loomingu rahastamine

Töökohtumisele on kutsutud üksnes ministrid. Esindatud ei saa olla. Kohalolevate ministritega võib kaasas olla kaks inimest.

Notre-Dame'i tseremoonial osalemine on reserveeritud ainult ministritele (saatjateta).

Pakutakse inglise-prantsuse tõlget. Need, kes soovivad saada täiendavat tõlget, võivad tulla koos tõlgiga, lisaks kahele kaastöötajale (kaasa arvatud suursaadik).